Պատրիսիա Հերսթ

Պատրիսիա Քեմփբել Հերսթ (, ), ամերիկացի միլիարդատեր և թերթի մագնատ։ Ուիլյամ Ռենդոլֆ Հերսթի թոռնուհին, առևանգման զոհ, ահաբեկիչ, որը դատվել է բանկի կողոպուտի համար։

Կենսագրություն 
Հերսթը եղել է Էպիրսոն Ռանդոլֆ Հերսթի և Քեթրին Վուդ Քեմփբելի հինգ դստրերից երրորդը։ Նա ծնվել է Սան Ֆրանցիսկոյում, սակայն հիմնականում մեծացել է Հիլսբորոյում։ Հաճախել է Հիլսբորոյի Քրիսթալ Սփրինգսի աղջիկների դպրոց և Մոնտերեյի Սանտա Կատալոնիայի դպրոց։ Որից հետո, ի սկզբանե, սովորել է Աներտոնի Մենլո քոլեջում, այնուհետև տեղափոխվել է Բերքլիի համալսարան, որտեղ սովորել է արվեստի պատմությունը։ Չնայած իրենց ընտանիքի հարստությանը, Պատրիսիայի ծնողները չեն վերահսկել նրա հոբբիները և հետաքրքրությունները, ինչպես նաև անհրաժեշտ չեն համարել միջոցներ ձեռնարկել նրա անձնական անվտանգության համար։ Առևանգման պահին նա սովորել է Կալիֆոռնիայի համալսարանի երկրորդ կուրսում և ապրել իր փեսացուի՝ Սթիվեն Ուիդի հետ։

1974 թվականի փետրվարին՝ 19 տարեկանում, ամերիկայն համալսարանական Բերքլի քաղաքում գերեվարված է եղել «Ազատագրման սիմբիոնիստական բանակ» ահաբեկչական խմբավորման կողմից։ 57 օր անցկացրել է 2 մետր և 63 սմ չափսերով պահարանում, առաջին երկու շաբաթները՝ կապած աչքերով, առաջին մի քանի օրերը՝ բերանը փակած և առանց զուգարան գնալու թույլտվության, կրել է ֆիզիկական, հոգեբանական և սեռական բռնություն:Նախնական պլանը՝ պատանդին փոխանակել խմբավորման երկու անդամների հետ, որոնք բանտարկվել էին խմբի կողմից կատարված քաղաքական սպանության համար, ձախողվել է իշխանությունների հետ բանակցությունների առաջին փորձի ժամանակ։

Միլիարդատիրոջ թոռնուհուն ազատ արձակելու համար ահաբեկիչները պահանջել են Կալիֆոռնիայի յուրաքանչյուր կարիքավոր բնակչին 70 դոլարի պարենային փաթեթ տրամադրել և քարոզչական գրականության զանգվածային տպաքանակով տպագրություն։ Դա Հերսթի ընտանիքի համար արժեցել է 400 մլն դոլար։ Ընտանիքը հայտարարել է «Ազատագրման սիմբիոնիստական բանակ»-ի պայմանների կատարման անհնարինության մասին և առաջարկել է 6 մլն դոլար հատկացնել՝ 2-ական մլն դոլարի երեք չափաբաժիններով.

Այն բանից հետո, երբ պատանդների ընտանիքները կազմակերպել են 4 մլն դոլար գումարի սննդամթերքի բաշխում, և ահաբեկիչների խոստացած ազատ արձակումից մեկ օր առաջ ևս 2 մլն դոլար գրավի դիմաց խմբավորումը թողարկել է ձայնագրություն, որում Պատրիսիա Հերսթը հայտարարել է իր անդամակցությունը «Ազատագրման սիմբիոնիստական բանակ»-ին և հրաժարվել է վերադառնալ ընտանիք։

Հետագայում պարզվել է, որ աղջիկը համաձայնել է անցնել զավթիչների կողմը և որդեգրել է նրանց քաղաքական համոզմունքները սպանության սպառնալիքի ներքո։

«Ազատագրման սիմբիոնիստական բանակ»-ում Հերսթը ստացել է «Տանյա» մարտական կեղծանունը՝ ի պատիվ Թամարա (Թանի) Բունկեի ()՝ մահացած Էռնեստո Չե Գևարայի համախոհի։ 1974 թվականի ապրիլի 15-ին «Ազատագրման սիմբիոնիստական բանակ»-ի կազմում Պատրիսիա Հերսթը Սան Ֆրանցիսկոյում մասնակցել է «Հիբերնիա» բանկի կողոպուտին։ Ավելի ուշ ներգրավված է եղել Կալիֆոռնիայի Քերմիչել քաղաքում բանկի կողոպուտի, սուպերմարկետի գնդակոծման, ավտոմեքենաների առևանգման և պատանդառման մի քանի դեպքերի, պայթուցիկի արտադրության մեջ։ Հետախուզում է հայտարարվել և ՀԴԲ-ի կողմից ձերբակալվել է 1975 թվականի սեպտեմբերի 18-ին՝ «Ազատագրման սիմբիոնիստական բանակ»-ի չորս այլ անդամների հետ։

Իշխանություններին հանձնվելուց և կալանավորվելուց հետո Հերսթը պատմել Է ահաբեկիչների կողմից իր նկատմամբ իրականացված բռնությունների մասին և հայտարարել է «Ազատագրման սիմբիոնիստական բանակ»-ի շարքերում իր ողջ գործունեության հարկադիր բնույթի մասին։ Դատարանի որոշմամբ կազմակերպված հոգեբուժական փորձաքննությունը հաստատել է աղջկա մոտ հետտրավմատիկ սթրեսային խանգարման առկայությունը, որը պայմանավորված է եղել ինտենսիվ վախի, անօգնականության և ծայրահեղ սարսափի զգացումով։

Հանգամանքների բերումով Հերսթը խմբավորման միակ անդամն է եղել, որին մեղադրանք է առաջադրվել «Հիբերնիա» բանկը կողոպտելու համար։ 1976 թվականի մարտի 20-ին Հերսթը դատապարտվել է 7 տարվա ազատազրկման՝ բանկի կողոպուտին մասնակցելու համար, չնայած փաստաբանների առևանգման զոհ ներկայացնելու ջանքերին՝ դատավճիռը նրա կողմից չի վիճարկվել։ ԱՄՆ 39-րդ նախագահ Ջիմի Քարթերի միջամտության շնորհիվ ժամկետը կրճատվել է, իսկ 1979 թվականի փետրվարի 1-ին դատավճիռը չեղյալ է հայտարարվել «Պատրիսիա Հերսթի ազատագրման կոմիտեի» կողմից ծավալված աջակցության հասարակական արշավի ճնշման ներքո։

Բանտային կալանքի ժամկետը լրանալուց հետո ամուսնացել է իր թիկնապահներից մեկի հետ և ընտանիքի հետ ապրում է Նյու Յորքի արվարձանում։ Համագործակցել է ՀԴԲ-ի հետ՝ վկայություններ տալով «Ազատագրման սիմբիոնիստական բանակ»-ի գործով երեք դատական գործընթացների ժամանակ, մի քանի դեր է խաղացել կինոյում և թատրոնում։

2001 թվականի հունվարի 20-ին Հերսթը ստացել է Բիլ Քլինթոնի հրամանագրով լիակատար նախագահական ներում։

Պատրիսիա Հերսթի դեպքը համարվում է Ստոկհոլմի համախտանիշի դասական օրինակ։

Ընտանիք 
 Ամուսինը՝ Բերնարդ Շոու (նախկին թիկնապահ և ոստիկան)
 Դուստրերը՝ մոդել ու դերասան Լիդյա Հերսթը ու Ջիլանա Հերսթ Շոուն

Ծանոթագրություններ

Արտաքին հղումներ 
 Պետտի Հերսթի պատմությունը հանցագործությունների գրադարանում
 Պարտիզանական պատերազ։ Պատի Հերսթի գերևարումը 
 136 գիտական աշխատանքներ և 10 լեզուներով 202 հրատարակություններ Պատրիսիա Հերսթի մասին 
 Մեջբերումը «Patty’s Got a Gun: Patricia Hearst in 1970s America, William Graebner» գրքից

Հանցագործներ
Ամերիկացի հանցագործներ
Ամերիկացի կինոդերասանուհիներ
Ամերիկացի դերասանուհիներ
Հանցագործությունն ԱՄՆ-ում